pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ แจงรัฐบาลใช้มาตรการทางเศรษฐกิจช่วยเหลือประชาชนจำนวนหลายล้านคน พร้อมปรับแก้ไข เร่งอำนวยความสะดวกให้ทุกกลุ่ม
วันพุธที่ 17 กุมภาพันธ์ 2564
นายกฯ แจงรัฐบาลใช้มาตรการทางเศรษฐกิจช่วยเหลือประชาชนจํานวนหลายล้านคน พร้อมปรับแก้ไข เร่งอํานวยความสะดวกให้ทุกกลุ่ม
นายกฯ แจงรัฐบาลใช้มาตรการทางเศรษฐกิจช่วยเหลือประชาชนจํานวนหลายล้านคน พร้อมปรับแก้ไข เร่งอํานวยความสะดวกให้ทุกกลุ่ม
วันนี้ (17 ก.พ. 64) เวลา 17.35 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 24 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล เกี่ยวกับประเด็นมาตรการแก้ไขปัญหาเศรษฐกิจในสถานการณ์โควิด-19 ดังนี้
นายกรัฐมนตรีชี้แจงว่า รัฐบาลได้หาแนวปฏิบัติที่ดีและเหมาะสมตามสถานการณ์โควิด-19 ที่เกิดขึ้น ซึ่งเป็นไปตามการเรียนรู้จากประสบการณ์ที่ได้ระหว่างสถานการณ์ โดยมีบุคลากรทางสาธารณสุขเป็นส่วนสําคัญในการช่วยแก้ไขปัญหา ประเทศไทยเป็นแบบอย่างที่ดี มีทั้ง อสม. กํานันผู้ใหญ่บ้าน อาสาสมัครอื่น ๆ เข้ามาช่วย ทุกคนล้วนเป็นกําลังสําคัญในการช่วยเหลือกัน ซึ่งการกล่าวหาว่าการบริหารสถานการณ์โควิด-19 ล้มเหลวอาจทําให้บุคลากรเหล่านี้เสียกําลังใจ
อย่างไรก็ตาม การดําเนินการของรัฐบาลส่วนใหญ่แล้วเกิดผลดีแก่ประเทศ แม้ว่าอาจพบปัญหาและอุปสรรคบ้าง แต่รัฐบาลได้หาแนวทางและมาตรการเสริมเพื่อช่วยเหลือตามความเหมาะสม ขอให้เข้าใจว่าทุกอย่างล้วนเกิดปัญหาในเบื้องต้น เนื่องจากรัฐบาลต้องใช้มาตรการช่วยเหลือทางเศรษฐกิจกับประชาชนจํานวนหลายล้านคน เมื่อทําในระบบออนไลน์ไม่ได้ จึงต้องทําในระบบ Manual ซึ่งภาครัฐได้อํานวยความสะดวกให้ประชาชนสามารถลงทะเบียนได้ครอบคลุมมากยิ่งขึ้น เช่น การออกบัตรคิว การกําหนดระยะเวลาให้ลงทะเบียนได้เพียงพอ
ทั้งนี้ ภาพที่มีการวิจารณ์ว่ามีประชาชนรอเข้ารับการลงทะเบียนไทยชนะจํานวนมากนั้น เป็นภาพในช่วงของการเปิดรับลงทะเบียนในวันแรก ๆ ซึ่งมีประชาชนให้ความสนใจจํานวนมาก ซึ่งทางหน่วยงานได้รับทราบปัญหาและจัดระเบียบคิวเรียบร้อยแล้ว รัฐบาลขอยืนยันว่าจะให้ความช่วยเหลือแก่ประชาชนทุกกลุ่มอย่างเต็มที่ รัฐบาลรับทราบทุกความเดือดร้อนของประชาชนและจะเร่งดําเนินการช่วยเหลือให้ได้โดยเร็วที่สุด
รัฐบาลไทย-ข่าวทำเนียบรัฐบาล-นายกประกาศข่าวดี เดือนมีนาคม 2564 ไทยสามารถทดลองฉีดวัคซีนที่พัฒนาได้เองในมนุษย์
วันพุธที่ 17 กุมภาพันธ์ 2564
นายกประกาศข่าวดี เดือนมีนาคม 2564 ไทยสามารถทดลองฉีดวัคซีนที่พัฒนาได้เองในมนุษย์
นายกประกาศข่าวดี เดือนมีนาคม 2564 ไทยสามารถทดลองฉีดวัคซีนที่พัฒนาได้เองในมนุษย์
วันนี้ (17 ก.พ. 64) เวลา 14.30 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 24 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล
โดยนายกรัฐมนตรีได้กล่าวถึงข่าวที่น่ายินดีคือไทยสามารถทดลองฉีดวัคซีนที่พัฒนาได้เอง เฟส 1 ในมนุษย์โดยจะเริ่มฉีดในเดือนมีนาคม 2564 เป็นการพัฒนาวิจัยของมหาวิทยาลัยมหิดล ร่วมมือกับสถาบันวัคซีน กระทรวงสาธารณสุข องค์การเภสัชกรรม โดยจะพัฒนาคู่ขนานไปกับวัคซีน mRNA ของคณะแพทย์ศาสตร์จุฬา และวัคซีนที่ใช้โปรตีนเป็นฐานของคณะเภสัชศาสตร์ จุฬาลงกรณ์มหาวิทยาลัย โดยการผลิตวัคซีนด้วยการนําเชื้อตายไวรัสมาเพาะในไข่ไก่ฟัก มีความปลอดภัยที่ค่อนข้างสูง ผลข้างเคียงน้อย เนื่องจากเป็นเทคโนโลยีที่ใช้ในการผลิตวัคซีนมากว่า 10 ปีแล้ว รวมถึงการใช้ผลิตวัคซีนไข้หวัดใหญ่ เก็บดูแลง่าย สามารถอยู่ในอุณหภูมิตู้เย็น 2-8 องศาเซลเซียส โดยตั้งเป้าที่จะผลิตให้ได้ 25-30 ล้านโดสต่อปี หรืออาจจะถึง 60 ล้านโดสต่อปี
จุดเริ่มต้นในการวิจัยพัฒนาวัคซีนของประเทศไทย มาจากการประสานกับสถาบัน PATH ของสหรัฐได้นําไวรัสต้นกําเนิดที่ตัดแต่งพันธุ์กรรมมาจากไวรัสนิวคาสเซิล ซึ่งไม่ก่อให้เกิดไวรัสโควิด-19 มาทําให้เกิดหนามแหลมหรือเอสโปรตีน หลังจากนั้นนําไวรัสดังกล่าวมาเพิ่มจํานวนในไข่ไก่ฟักที่ศูนย์ผลิตวัคซีนที่จังหวัดสระบุรี เมื่อได้จํานวนที่มากพอก็จะมาทําให้ไวรัสตายเพื่อนํามาทําเป็นวัคซีน ถือเป็นแนวทางทางอนาคตของไทยที่ได้วางแผนไว้ แบ่งออกเป็น 3 เฟส ดังนี้ เฟส 1 เริ่มในเดือนมีนาคม เฟส 2 เริ่มในเดือนเมษาถึงพฤษภาคม และเฟส 3 เริ่มในช่วงปลายปี 2564 โดยหากทุกอย่างเป็นไปตามแผนและประสบผลสําเร็จ ภายในปี 2564-2565 ก็จะสามารถจดทะเบียนได้
ซึ่งนายกรัฐมนตรีชื่นชมคณะทํางานด้านวัคซีนของไทยที่จะส่งผลให้เกิดรายได้ในอนาคต ทั้งนี้ เป็นการเดินหน้า ไทยจะเป็นแหล่งในการรักษาพยาบาล และมีสุขภาพที่ดี รัฐบาลได้ดําเนินการคิดแนวทางอย่างรอบคอบเป็นระบบ อย่างไรก็ดี นายกรัฐมนตรีได้ขอบคุณในคําแนะนําของทุกท่านด้วย
รัฐบาลไทย-ข่าวทำเนียบรัฐบาล-นายกรัฐมนตรียืนยัน ศบค. ทำงานเป็นขั้นตอน มีระเบียบปฏิบัติ ไม่เคยรวมศูนย์อำนาจ
วันพุธที่ 17 กุมภาพันธ์ 2564
นายกรัฐมนตรียืนยัน ศบค. ทํางานเป็นขั้นตอน มีระเบียบปฏิบัติ ไม่เคยรวมศูนย์อํานาจ
นายกรัฐมนตรียืนยัน ศบค. ทํางานเป็นขั้นตอน มีระเบียบปฏิบัติ ไม่เคยรวมศูนย์อํานาจ
วันนี้ (17 ก.พ.64) เวลา 17.25 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 24 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล
นายกรัฐมนตรีชี้แจงกรณีถูกกล่าวหาว่าเป็นผู้ที่รวบอํานาจ และแทรกแซงการทํางานของศูนย์บริหารสถานการณ์การแพร่ระบาดของไวรัสโควิด-19 โดยโรคโควิด-19 เป็นสถานการณ์ฉุกเฉิน และเป็นภัยคุมคามบ้านเมืองในหลายมิติ จึงจําเป็นต้องเร่งดําเนินการแก้ปัญหาในทันที ทั้งนี้ เพื่อไม่ให้เกิดการรับรู้ที่ผิดพลาด โดยหลายเรื่องมีความเกี่ยวข้องกับหลายกระทรวงที่รับผิดชอบกฎหมายที่ต่างกัน รัฐบาลจึงเปิดให้มีเวทีกลาง ในระดับส่วนกลาง ระดับจังหวัด เพื่อให้เกิดการบูรณาการการทํางานร่วมกัน และดําเนินการไปในทิศทางเดียวกัน รวมถึงให้มีความรับผิดชอบในระดับพื้นที่ที่มีความรุนแรงแตกต่างกันไป ทั้งนี้ เพื่อประโยชน์สุขและความปลอดภัยของประชาชนในพื้นที่
การแพร่ระบาดของเชื้อไวรัสโควิด-19 ไม่มีข้อจํากัด แต่หากเราหันหน้ามาหารือร่วมกันก็จะสามารถแก้ปัญหาในทิศทางเดียวกันได้ อย่างไรก็ตาม รัฐบาลมีการผ่อนการควบคุมในบางกรณี แต่ต้องสอดคล้องกับมาตรฐานหลักของ ศบค. ที่ออกไป ซึ่งมีการบูรณาการร่วมกันหลายหน่วยงาน และการทํางานของ ศบค. ไม่มีการรวมศูนย์อํานาจ เป็นการทํางานไปในทิศทางเดียวกันบูรณาการร่วมกัน คําสั่งเกิดจากการสังเคราะห์มาจากหน่วยงานย่อยมาผ่าน ศบค. ใหญ่ และนําไปผ่านการประชุมคณะรัฐมนตรี อย่างไรก็ดี ในปัจจุบันมีการใช้โซเชียลมีเดียเพื่อสร้างกระแสปลุกปั่น บิดเบือนสร้างข่าวปลอม ขอให้ทุกคนเชื่อมั่นเจ้าหน้าที่รัฐบาลทุกฝ่าย โดยเฉพาะอย่างยิ่งบุคลากรทางการแพทย์
รัฐบาลไทย-ข่าวทำเนียบรัฐบาล-นายกรัฐมนตรีย้ำจุดยืนพร้อมปฏิรูปกองทัพเพื่อให้สอดคล้องกับสถานการณ์ทั้งในประเทศและภูมิภาค
วันพุธที่ 17 กุมภาพันธ์ 2564
นายกรัฐมนตรีย้ําจุดยืนพร้อมปฏิรูปกองทัพเพื่อให้สอดคล้องกับสถานการณ์ทั้งในประเทศและภูมิภาค
นายกรัฐมนตรีย้ําจุดยืนพร้อมปฏิรูปกองทัพเพื่อให้สอดคล้องกับสถานการณ์ทั้งในประเทศและภูมิภาค
วันนี้ (17 ก.พ.64) เวลา 10.05 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 24 (สมัยสามัญประจําปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล กรณีการปฏิรูปกองทัพ ดังนี้
การปฏิรูปกองทัพได้กําหนดการพัฒนาปรับปรุงโครงสร้างกระทรวงกลาโหม และกําลังพลให้มีขนาดที่เหมาะสม ให้มีประสิทธิภาพ ยืดหยุ่น สอดคล้องกับการบริหารราชการยุคใหม่ และสถานการณ์ความมั่นคง ทั้งเรื่องความร่วมมือการรักษาความสงบเรียบร้อยในภูมิภาคด้วย และการสนับสนุนภารกิจด้านความมั่นคงขององค์การสหประชาชาติ UN มีลูกหลานของเราไปทํางานที่ซูดาน จึงขอให้เข้าใจการเตรียมกําลังความพร้อมของกองทัพ
ในส่วนของยุทโธปกรณ์ ได้กําหนดแผนงานโครงการซ่อม วัสดุอุปกรณ์ เพื่อดํารงสภาพความพร้อมรบ เสริมสร้างความทันสมัย เพราในวันนี้อาวุธต่างๆ มีการพัฒนาขึ้น สถานการณ์รอบโลกก็มีการจัดซื้อจัดหาอาวุธอยู่อย่างต่อเนื่อง เราไม่ได้แข่งขันแต่ต้องการป้องกันตัวเอง และร่วมมือกับประเทศอื่นได้ เนื่องจากอาวุธบางอย่างต้องใช้เวลาในการจัดหาจัดซื้อ ใช้เวลาในการผลิต จึงใช้เวลาหลายปี จึงต้องจ่ายเงินเป็นงวดโดยเฉพาะอย่างยิ่งอาวุธที่มีราคาสูง จึงขอให้ทําความเข้าใจและกระทรวงกลาโหมก็เป็นเพียงหน่วยงานภายใต้รัฐบาลที่ได้รับการจัดสรรงบประมาณอย่างเป็นระบบ
การจัดซื้อจัดจ้างมีขั้นตอนการพิจารณาการจัดซื้อจัดจ้างการบริหารพัสดุภาครัฐ ตามระบบระเบียบ มีกระบวนการเริ่มโดยคณะกรรมาธิการพิจารณาผล พิจารณาความต้องการภายในกองทัพ ผ่านการอนุมัติของปลัดกระทรวงกลาโหม ผู้บัญชาการทหารสูงสุด และผู้บัญชาการเหล่าทัพ ทั้งนี้ รัฐมนตรีว่าการกระทรวงกลาโหมเป็นผู้กําหนดนโยบาย และย้ําเตือนความโปร่งใส ยืนยันนายกรัฐมนตรีในฐานะรัฐมนตรีว่าการกระทรวงกลาโหมไม่ได้มีส่วนในการจัดซื้อจัดจ้าง ไม่รับเงินทุจริต
ส่วนกรณีการดําเนินการจัดสวัสดิการของกองทัพเป็นไปตามกฎระเบียบ ทํางานร่วมกับกระทรวงการคลัง และกรมธนารักษ์ ไม่มีการอนุมัติผ่านกองทัพบก กองทัพบกไม่ใช่เจ้าของจึงไม่มีการใช้ประโยชน์เชิงธุรกิจ เป็นการดําเนินการเพียงเน้นการบริการกําลังพลและครอบครัว เป็นการดูแลข้าราชการชั้นผู้น้อยตามสัดส่วน
รัฐบาลไทย-ข่าวทำเนียบรัฐบาล-สถาบันการบินพลเรือนเปิดอบรมหลักสูตร ICAO : CORSIA VERIFICATION ในรูปแบบ Virtual Classroom
วันพุธที่ 17 กุมภาพันธ์ 2564
สถาบันการบินพลเรือนเปิดอบรมหลักสูตร ICAO : CORSIA VERIFICATION ในรูปแบบ Virtual Classroom
สถาบันการบินพลเรือน (สบพ.) กระทรวงคมนาคม เปิดอบรมหลักสูตร ICAO : CORSIA VERIFICATION หัวข้อ “The Carbon Offsetting and Reduction Scheme for International Aviation (CORSIA) Verification”
สําหรับหน่วยงานในอุตสาหกรรมการบิน หน่วยงานที่กํากับดูแลสิ่งแวดล้อมเฉพาะทางด้านการตรวจสอบปริมาณการปล่อยคาร์บอน ในโครงการชดเชยและลดคาร์บอนสําหรับการบินระหว่างประเทศ และหน่วยงานที่เกี่ยวข้อง เปิดรับสมัครตั้งแต่บัดนี้ - วันที่ 5 มีนาคม 2564 และฝึกอบรมวันที่ 16 - 19 มีนาคม 2564 ในรูปแบบ Virtual Classroom ผ่านโปรแกรม Zoom
การฝึกอบรมหลักสูตร ICAO : CORSIA VERIFICATION มีเนื้อหาของบทเรียน ประกอบด้วยการสร้างการรับรู้เกี่ยวกับวิธีการการใช้เชื้อเพลิง (Fuel Use Monitoring Methods: FUMMs) และเครื่องมือประมาณการคาร์บอนไดออกไซด์ (ICAO CORSIA CO2 Estimation and Reporting Tool: CERT) ให้เป็นไปตามข้อกําหนดของ ICAO ได้แก่ การสังเกตการณ์ (Monitoring), การรายงาน (Reporting), และการตรวจประเมิน (Verification) โดยการเรียนการสอนของหลักสูตรเป็นภาษาอังกฤษทั้งหมด โดยวิทยากรจาก ICAO เมื่อจบการฝึกอบรมจะได้รับประกาศนียบัตรจาก ICAO เพื่อการันตีว่าผู้เข้าฝึกอบรมสามารถเขียนส่งรายงาน พร้อมระบุขอบเขตของการบังคับใช้ข้อกําหนดดังกล่าวเป็นไปอย่างครบถ้วนและถูกต้อง ก่อนนําไปใช้ในการเตรียมความพร้อมเพื่อเข้ารับการตรวจประเมินองค์กรของตนเอง
การฝึกอบรมจัดขึ้นในรูปแบบ Virtual Classroom ผ่านโปรแกรม Zoom สามารถรองรับทุกอุปกรณ์ สามารถติดตั้งและใช้ประชุมใน Smart Phone, Tablet, Notebook หรือ Computer ได้ทุกรูปแบบ เพื่อให้สอดคล้องกับมาตรการ Social Distancing ลดความเสี่ยงในการเพิ่มจํานวนผู้ติดต่อโรคในสถานการณ์การแพร่ระบาดของเชื้อไวรัสโคโรนา 2019 ผู้สนใจสามารถกรอกใบสมัครได้ที่ https://itrain.catc.or.th และสอบถามรายละเอียดเพิ่มเติมได้ที่ โทร. 0 2272 5741 ต่อ 8571 หรือ 08 6628 1611 E-mail: itrain@catc.or.th
#กองเผยแพร่และประชาสัมพันธ์
สํานักงานปลัดกระทรวงคมนาคม
รัฐบาลไทย-ข่าวทำเนียบรัฐบาล-คณะกรรมการนโยบายพัฒนาไก่ไข่และผลิตภัณฑ์ (Egg Board)
วันพุธที่ 17 กุมภาพันธ์ 2564
คณะกรรมการนโยบายพัฒนาไก่ไข่และผลิตภัณฑ์ (Egg Board)
Egg Board เร่งแก้ไขปัญหาราคาไข่ไก่ตกต่ําจากการระบาดของโควิด-19 ระลอกใหม่ เร่งผลักดันการส่งออกและเสนอขอใช้เงินกองทุนรวมเพื่อช่วยเหลือเกษตรกร
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เปิดเผยภายหลังการประชุมคณะกรรมการนโยบายพัฒนาไก่ไข่และผลิตภัณฑ์ (Egg Board) ณ กระทรวงเกษตรและสหกรณ์ ว่า ที่ประชุมได้มีการรายงานสถานการณ์การผลิตไข่ไก่ในปัจจุบัน และข้อร้องเรียนการแก้ไขปัญหาราคาไข่ไก่ตกต่ําจากการระบาดของโควิด-19 ระลอกใหม่ ซึ่งที่ประชุมได้เห็นชอบแนวทางแก้ไขปัญหาไข่ไก่ล้นตลาดและราคาตกต่ําโดยการผลักดันการส่งออก ตามข้อเสนอของสมาคมผู้ผลิต ผู้ค้าและส่งออกไข่ไก่ และมอบหมายให้ฝ่ายเลขานุการฯ (กรมปศุสัตว์) แจ้งมติต่อกรมการค้าภายใน กระทรวงพาณิชย์ เพื่อดําเนินการเสนอขอใช้เงินกองทุนรวมเพื่อช่วยเหลือเกษตรกร ตามระเบียบกองทุนรวมฯ ต่อไปโดยด่วน
ทั้งนี้ สถานการณ์การผลิตไข่ไก่ในปัจจุบันมี แผนการเลี้ยงปู่ย่าพันธุ์ไก่ไข่ (GP) ในปี 2563 จํานวน 3,800 ตัว นําเข้าเลี้ยงแล้ว 100% (ข้อมูล ณ วันที่ 31 ธ.ค. 63) และปี 2564 จํานวน 3,800 ตัว ยังไม่มีการนําเข้าเลี้ยง (ข้อมูล ณ วันที่ 15 ก.พ. 64) แผนการเลี้ยงพ่อแม่พันธุ์ไก่ไข่ (PS) ปี 2563 จํานวน 440,000 ตัว นําเข้าเลี้ยงแล้ว 439,168 ตัว (99.8%) (ข้อมูล ณ วันที่ 31 ธ.ค. 63) และในปี 2564 จํานวน 440,000 ตัว นําเข้าเลี้ยงแล้ว 74,270 ตัว (16.9%) (ข้อมูล ณ วันที่ 15 ก.พ. 64) จํานวนไก่ไข่ยืนกรง ปัจจุบัน 51,127,140 ตัว ประมาณการผลิต 42,435,526 ฟองต่อวัน (ข้อมูล ณ 31 ม.ค. 64) การส่งออกไข่ไก่สด ปี 2563 (ม.ค. - ธ.ค.) จํานวน 221.29 ล้านฟอง ลดลงจากช่วงเดียวกันในปี 2562 ร้อยละ 18.45 ตลาดหลัก คือ ฮ่องกง คิดเป็นร้อยละ 49 รองลงมา คือ สิงคโปร์ ร้อยละ 48 ราคา ณ วันที่ 15 ก.พ. 64 ราคาไข่ไก่คละหน้าฟาร์ม ฟองละ 2.50 บาท ลูกไก่ไข่ตัวละ 28 บาท ไก่ไข่รุ่นตัวละ 150 บาท ต้นทุนการผลิตไข่ไก่ ปี 2563 (ม.ค. - ธ.ค.) เฉลี่ยฟองละ 2.58 บาท ลดลงจากช่วงเดียวกันของปี 2562 ร้อยละ 1.9 และปี 2564 (ม.ค. - มี.ค.) ประมาณการต้นทุน ไตรมาสที่ 1 เฉลี่ยฟองละ 2.66 บาท โดยคาดว่าจะมีแนวโน้มเพิ่มขึ้น เนื่องจากราคาอาหารสัตว์ปรับตัวเพิ่มขึ้น
สําหรับการดําเนินมาตรการรักษาเสถียรภาพราคาไข่ไก่ของกรมปศุสัตว์ มีมาตรการผลักดันการส่งออกไข่ไก่และปลดไก่ไข่ชดเชย เดือน ธ.ค. 2563 – 11 ก.พ. 2564 เป้าหมายเพื่อลดปริมาณไข่ไก่ส่วนเกินในตลาดภายในประเทศ 65 ล้านฟอง ส่งออกแล้ว 16,787,581 ฟอง ปลดไก่ไข่ชดเชยแล้ว 894,267 ตัว เทียบเท่าส่งออก 45,470,305 ฟอง รวมดําเนินการแล้ว 62,257,886 ฟอง คิดเป็นร้อยละ 95.78
นอกจากนี้ ที่ประชุมยังได้มีมติเห็นชอบร่างประกาศคณะกรรมการ Egg Board เรื่อง หลักเกณฑ์ มาตรการ และแนวทางปฏิบัติเกี่ยวกับการจัดการข้อร้องเรียนด้านการกระจายพันธุ์ไก่ไข่ และการปรับปรุงคําสั่งแต่งตั้งคณะอนุกรรมการรณรงค์เพิ่มการบริโภคไข่ไก่ โดยเพิ่มผู้แทนจาก 2 หน่วยงาน คือ สํานักงานปลัดกระทรวงกลาโหม และกองบัญชาการตํารวจตระเวนชายแดน ทั้งนี้ จะนํามติดังกล่าวเสนอรัฐมนตรีว่าการกระทรวงเกษตรและสหกรณ์ลงนามต่อไป
รัฐบาลไทย-ข่าวทำเนียบรัฐบาล-“เกษตรฯ” จับมือ “พาณิชย์” ผนึกจีนขยายความร่วมมือพัฒนามาตรฐานคุณภาพผลไม้ไทย
วันพุธที่ 17 กุมภาพันธ์ 2564
“เกษตรฯ” จับมือ “พาณิชย์” ผนึกจีนขยายความร่วมมือพัฒนามาตรฐานคุณภาพผลไม้ไทย
“เกษตรฯ” จับมือ “พาณิชย์” ผนึกจีนขยายความร่วมมือพัฒนามาตรฐานคุณภาพผลไม้ไทย ดันส่งออกปี 64 เพิ่ม ตั้งเป้าทะลุ 7 หมื่นล้านบาท
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ แถลงวันนี้ (17 ก.พ.) ว่า ภายใต้นโยบายทํางานเชิงรุกยุคโควิดเพื่อขยายการส่งออกผลไม้ไทยสู่ตลาดโลกของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์และประธานคณะกรรมการพัฒนาและบริหารจัดการผลไม้ (Fruit Board) กระทรวงเกษตรและสหกรณ์และกระทรวงพาณิชย์ จะจัดการประชุมว่าด้วยความร่วมมือระหว่างภาครัฐและเอกชนในการพัฒนาคุณภาพผลไม้เพื่อสร้างโอกาสเพิ่มขึ้นในการส่งออกผลไม้ไทยไปจีน โดยจะมีการประชุมร่วมกันกับผู้แทนกระทรวงเกษตรฯ และอัครราชฑูตที่ปรึกษาด้านพาณิชย์ของจีนรวมทั้งหอการค้าไทย-จีนและผู้แทนภาคเอกชนของ 2 ฝ่าย ในเดือนมีนาคมที่จะถึงนี้
“ปีที่แล้วเราสามารถส่งออกผลไม้ไปจีนเป็นมูลค่ากว่า 6 หมื่นล้านบาท แม้จะเผชิญกับวิกฤติการณ์โควิด19 ซึ่งปัจจัยความสําเร็จที่ผ่านมาคือการทํางานภายใต้โมเดล “เกษตรผลิต พาณิชย์ตลาด” ระหว่างกระทรวงเกษตรฯ และกระทรวงพาณิชย์ และการพัฒนาระบบผลิตจนถึงผู้บริโภคด้วยนโยบาย “เกษตรปลอดภัย อาหารปลอดภัย” สร้างความเชื่อมั่นผู้บริโภคด้วยมาตรฐาน GAP GMP ฯลฯ และในการขยายความร่วมมือกับจีนครั้งนี้จะสามารถส่งออกผลไม้ไปจีนได้ไม่น้อยกว่า 7 หมื่นล้านบาท” นายอลงกรณ์ กล่าว
สําหรับประเด็นการหารือจะครอบคลุมตั้งแต่ การพัฒนามาตรฐานและคุณภาพผลไม้ไทย ระบบการตรวจสอบย้อนกลับ(Traceability) จากฟาร์มถึงผู้บริโภค การพัฒนาเทคโนโลยีการผลิต การขนส่งโลจิสติกส์ (Logistics Management) การส่งเสริมการตลาดทั้งออฟไลน์และออนไลน์ (O2O model) การพัฒนาการอํานวยความสะดวก (Facilitation) บริเวณด่านส่งออก 4 ด่านได้แก่ ด่านโมฮ่าน ด่านโหยวอี้กวน ด่านตงชิงและด่านผิงเสียง รวมทั้งความร่วมมือในการพัฒนาศักยภาพของเกษตรกรและผู้ประกอบการ (Entrepreneurship Development)
ประเทศไทยและประเทศจีนมีความสัมพันธ์กันมาอย่างยาวนานผูกพันเสมือนพี่น้องกันและได้พัฒนาความร่วมมืออย่างต่อเนื่อง โดยล่าสุดได้มีพิธีลงนามความร่วมมือเพื่อส่งเสริมการส่งออกสินค้าไทยให้มีคุณภาพและมาตรฐานสอดคล้องกับกฎระเบียบและข้อบังคับการนําเข้าของสาธารณรัฐประชาชนจีน ระหว่างหอการค้าไทย-จีน และ บริษัท ซี ซี ไอ ซี (ประเทศไทย)จํากัด โดยมี นายณรงค์ศักดิ์ พุทธพรมงคล ประธานหอการค้าไทยจีน Mr.Liu Hua Lyu กรรมการผู้จัดการใหญ่บริษัท CCIC (Thailand) Mr.Wang Li Ping อัครราชฑูตที่ปรึกษาด้านพาณิชย์ Mr.Wang Hong Wei Chairman Bank of China นายวัฒนศักดิ์ เสือเอี่ยม อธิบดีกรมการค้าภายใน ดร.วีระพงศ์ มาลัย ผอ.สํานักงานส่งเสริมวิสาหกิจขนาดกลางและขนาดย่อม นายชาคริต เทียบเธียรรัตน์ กรรมการผู้อํานวย Central Lab Thai นายณรงศักดิ์ ชื่นสุขุม ผู้จัดการใหญ่บริษัท NC Coconut จํากัด ตัวแทนผู้ประกอบการส่งออกผลไม้ไทย ร่วมด้วย แขกผู้มีเกียรติฝ่ายไทย และจีน โดยมี นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นสักขีพยาน ณ หอประชุมใหญ่ (กวางหวาถัง) หอการค้าไทยจีน อาคาร ไทย ซี-ซี สาทรใต้ กรุงเทพฯ เมื่อวันที่ 15 ก.พ. ที่ผ่านมา
รัฐบาลไทย-ข่าวทำเนียบรัฐบาล-ออมสินเปิดให้กู้สินเชื่อ “SMEs มีที่ มีเงิน” ช่วยธุรกิจท่องเที่ยว ตามมติ ครม.วงเงิน 10,000 ลบ. ปีแรกดอกเบี้ยต่ำ 0.10% ลงทะเบียนยื่นกู้ทาง www.gsb.or.th เริ่ม 18 ก.พ.2564
วันพุธที่ 17 กุมภาพันธ์ 2564
ออมสินเปิดให้กู้สินเชื่อ “SMEs มีที่ มีเงิน” ช่วยธุรกิจท่องเที่ยว ตามมติ ครม.วงเงิน 10,000 ลบ. ปีแรกดอกเบี้ยต่ํา 0.10% ลงทะเบียนยื่นกู้ทาง www.gsb.or.th เริ่ม 18 ก.พ.2564
ธ.ออมสินจัดทําโครงการสินเชื่อดอกเบี้ยต่ํา SMEs มีที่ มีเงิน สําหรับธุรกิจท่องเที่ยว วงเงินโครงการ 10,000 ลบ. เริ่มเปิดรับลงทะเบียนขอกู้ทางเว็บไซต์ www.gsb.or.th ตั้งแต่วันที่ 18 ก.พ.2564 จนถึงวันที่ 30 มิ.ย.2564 หรือจนกว่าวงเงินโครงการจะหมด
นายวิทัย รัตนากร ผู้อํานวยการธนาคารออมสิน เปิดเผยว่า ปัจจุบันภาคธุรกิจท่องเที่ยวยังคงได้รับความเดือดร้อนอย่างหนักหลังจากการท่องเที่ยวต้องหยุดชะงักเพราะการแพร่ระบาดของเชื้อไวรัสโคโรน่า (โควิด-19) เมื่อวันที่ 15 กุมภาพันธ์ 2564 ที่ผ่านมาคณะรัฐมนตรีจึงมีมติเห็นชอบมาตรการช่วยเหลือด้านการเงินเพิ่มเติม เพื่อเยียวยาและเพิ่มสภาพคล่องสําหรับธุรกิจท่องเที่ยวและสาขาธุรกิจที่เกี่ยวเนื่อง โดยมอบหมายธนาคารออมสิน จัดทําโครงการสินเชื่อดอกเบี้ยต่ํา SMEs มีที่ มีเงิน สําหรับธุรกิจท่องเที่ยว วงเงินโครงการ 10,000 ล้านบาท เริ่มเปิดรับลงทะเบียนขอกู้ทางเว็บไซต์ธนาคารออมสิน www.gsb.or.th ตั้งแต่วันที่ 18 กุมภาพันธ์ 2564 จนถึงวันที่ 30 มิถุนายน 2564 หรือจนกว่าวงเงินโครงการจะหมด
โครงการสินเชื่อดอกเบี้ยต่ํา SMEs มีที่ มีเงิน สําหรับธุรกิจท่องเที่ยว เปิดโอกาสให้ผู้ประกอบการธุรกิจท่องเที่ยว ทั้งบุคคลธรรมดาและนิติบุคคล สามารถใช้ที่ดินเปล่า หรือที่ดินพร้อมสิ่งปลูกสร้าง เป็นหลักประกันการขอสินเชื่อจากธนาคาร เพื่อนําเงินกู้ไปใช้เสริมสภาพคล่องให้กิจการ หรือเพื่อไถ่ถอนที่ดินซึ่งทําสัญญาขายฝากกับเอกชนไว้ในช่วงวันที่ 1 มกราคม – 31 ธันวาคม 2563 โดยธนาคารฯ ให้วงเงินสินเชื่อต่อราย ไม่เกิน 70% ของราคาประเมินที่ดินราชการ ระยะเวลากู้ 3 ปี คิดอัตราดอกเบี้ยต่ําพิเศษตามนโยบายรัฐบาล ปีที่ 1 อัตราดอกเบี้ย = 0.10% ต่อปี ปีที่ 2 = 0.99% ต่อปี และปีที่ 3 = 5.99% ต่อปี กรณีบุคคลธรรมดาจํานวนเงินให้กู้ 1-10 ล้านบาท นิติบุคคลจํานวนเงินให้กู้ 1-50 ล้านบาท ทั้งนี้ ผู้สนใจสามารถศึกษารายละเอียดเงื่อนไขการขอสินเชื่อได้ที่เว็บไซต์ธนาคารออมสิน www.gsb.or.th
“สินเชื่อ SMEs มีที่ มีเงิน ของธนาคารออมสิน เริ่มเปิดให้กู้ครั้งแรกเมื่อเดือนตุลาคม 2563 มีแนวคิดเพื่อช่วยเหลือผู้ประกอบการ SMEs และประชาชนที่ขาดสภาพคล่องในการทําธุรกิจ หรือมีความเสี่ยงสูญเสียที่ดินติดสัญญาขายฝากอย่างไม่เป็นธรรม ซึ่งได้รับความสนใจอย่างมากจากที่ได้เตรียมวงเงินโครงการเริ่มแรก 5,000 ล้านบาท ต้องขยายเพิ่มเติมเป็น 10,000 ล้านบาท โดยมีผู้ลงทะเบียนขอกู้จนเต็มวงเงินในเวลาอันรวดเร็ว สําหรับวงเงินใหม่ 10,000 ล้านบาทนี้มีเป้าหมายเพื่อช่วยเหลือธุรกิจท่องเที่ยวตามนโยบายรัฐบาล โดยธนาคารจะพิจารณาให้กู้จากคุณภาพของหลักประกัน และคิดอัตราดอกเบี้ยที่ต่ํามาก” ผู้อํานวยการธนาคารออมสิน กล่าว.
https://www.gsb.or.th/news/gsb-pr-06/
รัฐบาลไทย-ข่าวทำเนียบรัฐบาล-กรมเจ้าท่าขานรับนโยบายรัฐบาลสนับสนุนผู้ให้บริการด้านขนส่งสาธารณะทางน้ำ เข้าร่วมโครงการ “เราชนะ”
วันพุธที่ 17 กุมภาพันธ์ 2564
กรมเจ้าท่าขานรับนโยบายรัฐบาลสนับสนุนผู้ให้บริการด้านขนส่งสาธารณะทางน้ํา เข้าร่วมโครงการ “เราชนะ”
กรมเจ้าท่า (จท.) กระทรวงคมนาคม สนับสนุนผู้ให้บริการด้านขนส่งสาธารณะทางน้ําลงทะเบียนเข้าร่วมโครงการ “เราชนะ” ในฐานะร้านค้า ระหว่างวันที่ 29 มกราคม - 31 มีนาคม 2564
เพื่อเพิ่มช่องทางและโอกาสในการประกอบอาชีพ และสนับสนุนนโยบายของรัฐบาลในการให้ความช่วยเหลือประชาชนที่ได้รับผลกระทบจากการแพร่ระบาดของโรคติดเชื้อไวรัส COVID-19
นายวิทยา ยาม่วง อธิบดีกรมเจ้าท่า กล่าวว่า จท. ได้สนับสนุนและให้ความร่วมมือกับรัฐบาล ด้วยการผลักดันผู้ให้บริการด้านขนส่งสาธารณะทางน้ําเข้าร่วมโครงการ “เราชนะ” เพื่อบรรเทาความเดือดร้อน ลดภาระค่าใช้จ่ายของประชาชนที่ได้รับผลกระทบจากการแพร่ระบาดของโรคติดเชื้อไวรัส COVID-19 และเพิ่มช่องทางการชําระค่าโดยสาร จากการหารือแนวทางการเข้าร่วมโครงการฯ ร่วมกับธนาคารกรุงไทยและผู้ให้บริการด้านขนส่งสาธารณะทางน้ํา อาทิ เรือด่วนเจ้าพระยา เรือโดยสารไฟฟ้า เรือโดยสารในคลองแสนแสบ เรือบริการนักท่องเที่ยว เรือข้ามฟาก ได้มีมติให้ธนาคารกรุงไทยเร่งสร้างความเชื่อมั่นในการเข้าร่วมโครงการฯ และหาแนวทาง การลดขั้นตอนให้เกิดความสะดวกรวดเร็วในการใช้บริการ โดยบริษัท เรือด่วนเจ้าพระยา จะเปิดให้ทดลองใช้บริการผ่านแอปพลิเคชัน “เราชนะ” ระหว่างวันที่ 18 - 19 กุมภาพันธ์ 2564 และจะเปิดให้ใช้บริการจริงในวันที่ 20 กุมภาพันธ์ 2564
ทั้งนี้ ผู้ให้บริการด้านขนส่งสาธารณะทางน้ําสามารถลงทะเบียนเข้าร่วมโครงการฯ ได้ที่เว็บไซต์ http://www.xn--b3c4a2a6ch6f.com/ ระหว่างวันที่ 29 มกราคม - 31 มีนาคม 2564 โดยต้องปรับตัวและหารือร่วมกับธนาคารกรุงไทย เพื่อให้การใช้งานแอปพลิเคชัน “เราชนะ” มีความสะดวก รวดเร็ว เป็นการเพิ่มช่องทางการชําระค่าโดยสาร รวมทั้งบรรเทาความเดือดร้อนและลดภาระค่าใช้จ่ายของประชาชน สําหรับการให้บริการได้เน้นย้ําให้ปฏิบัติตามมาตรการความปลอดภัยอย่างเคร่งครัด ไม่เก็บค่าโดยสารเกินอัตราที่กําหนด พร้อมทั้งปฏิบัติตามมาตรการเว้นระยะห่าง (Social distancing) รักษาความสะอาดภายในตัวเรือ เจ้าหน้าที่ผู้ให้บริการสวมใส่หน้ากากอนามัย ตลอดการเดินทาง ประชาชนที่พบเห็นการกระทําผิดหรือการให้บริการเรือที่ไม่ปลอดภัย สามารถแจ้งได้ที่ สายด่วน จท. โทร. 1199 ตลอด 24 ชั่วโมง
#กองเผยแพร่และประชาสัมพันธ์
สํานักงานปลัดกระทรวงคมนาคม
รัฐบาลไทย-ข่าวทำเนียบรัฐบาล-​สสปท. จัดสัมมนาออนไลน์ฟรี New Normal New Me ปลุก Safety ให้ Action
วันพุธที่ 17 กุมภาพันธ์ 2564
​สสปท. จัดสัมมนาออนไลน์ฟรี New Normal New Me ปลุก Safety ให้ Action
รมช.แรงงาน ชวนสถานประกอบกิจการร่วมพัฒนาศักยภาพด้านความปลอดภัยในการทํางาน ผ่านระบบออนไลน์รองรับวิถีใหม่ ฟรี มุ่งเน้นการพัฒนาศักยภาพขององค์กรสู่การปฏิบัติจริง
วันที่ 17 กุมภาพันธ์ 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน เปิดเผยว่า สถาบันส่งเสริมความปลอดภัย และอาชีวอนามัย และสภาพแวดล้อมในการทํางาน (องค์การมหาชน) หรือ สสปท. ได้กําหนดจัดสัมมนาในรูปแบบออนไลน์ขึ้น ระหว่างวันที่ 23-24 กุมภาพันธ์ 2564 ภายใต้แนวคิด มุ่งสร้างสรรค์วัฒนธรรมไทยเชิงป้องกัน สู่ความปลอดภัย อาชีวอนามัย และความผาสุกที่ยั่งยืน ปี 2564 (Forward Culture of Prevention for Safety Thailand 2021) โดยยังคงรูปแบบจัดสัมมนาผ่านทาง Facebook Live (Facebook Fan page : สสปท-TOSH) เพื่อเปิดโอกาสให้สถานประกอบกิจการได้มีโอกาสเข้ารับฟังความรู้ นําไปสู่การพัฒนาศักยภาพขององค์กรอย่างต่อเนื่อง ทั้งนี้ ผู้เข้าสัมมนาจะได้รับความรู้ในหัวข้อที่หลากหลาย เช่น การสอบสวนอุบัติเหตุขั้นเทพ ความปลอดภัย ทําไมต้องมี และ New Normal New Me ปลุก Safety ให้ Action ผู้เข้าสัมมนาสามารถเลือกหัวข้อได้ตามความสนใจ ตอบโจทย์กับชีวิตวิถีใหม่ในการทํางานได้อย่างปลอดภัย ทั้งยังเป็นการเพิ่มพูนความรู้ กระตุ้นจิตสํานึกและพัฒนาศักยภาพด้านความปลอดภัย อาชีวอนามัย และสภาพแวดล้อมในการทํางาน และยังสามารถนําองค์ความรู้ไปประยุกต์ใช้ในการปฏิบัติงาน รวมถึงขยายผลเนื้อหาที่ได้จากการเข้าสัมมนาให้แก่ผู้ปฏิบัติงานหรือเพื่อนร่วมรับทราบต่อไป
รมช. แรงงาน กล่าวเพิ่มเติมว่า จากการจัดสัมมนาหัวข้อ “Safety for Creation ป้องกันโควิด ฟื้นฟูเศรษฐกิจภาคเหนือ” ระหว่างวันที่ 21-22 มกราคม 2564 ที่ผ่านมา พบว่ามีผู้เข้าร่วมฟังบรรยายตลอด 2 วัน รวมจํานวนกว่า 1,100 คน สะท้อนให้เห็นว่า นายจ้าง ลูกจ้าง ผู้ที่เกี่ยวข้องทั้งภาครัฐและภาคเอกชน ได้ตระหนักถึงความสําคัญในเรื่องความปลอดภัย อาชีวอนามัย และสภาพแวดล้อมในการทํางานเพิ่มมากขึ้น
สําหรับสถานประกอบกิจการ นายจ้าง ลูกจ้าง รวมถึงบุคคลทั่วไปที่สนใจเพิ่มพูนความรู้ในเรื่องความปลอดภัยฯ และต้องการรับทราบข้อมูลการสัมมนาหรือกิจกรรมต่าง ๆ สามารถดูรายละเอียดได้ที่ www.tosh.or.th หรือสอบถามรายละเอียดเพิ่มเติมได้ที่ 0 2448 9111 ตั้งแต่วันนี้เป็นต้นไป โดยไม่มีค่าใช้จ่าย
“นโยบายด้านความปลอดภัย อาชีวอนามัย และสภาพแวดล้อมในการทํางาน เป็นแนวทางในการป้องกันและควบคุมไม่ให้เกิดอันตรายเนื่องจากการทํางาน ซึ่งถือเป็นหน้าที่และความรับผิดชอบของทุกคน ไม่ว่าจะเป็นนายจ้าง ลูกจ้างที่จะต้องให้ความร่วมมือในการตรวจตรา และเฝ้าระวังสภาพแวดล้อมในการทํางานให้อยู่ในสภาพที่ปลอดภัยอย่างต่อเนื่อง เพื่อให้เกิดความปลอดภัยต่อชีวิต ร่างกาย จิตใจและสุขภาพอนามัยตามมาตรฐานที่กําหนด” รมช. แรงงาน กล่าวในท้ายสุด
รัฐบาลไทย-ข่าวทำเนียบรัฐบาล-"วราวุธ"  รมว.ทส. เปิดงานครบ 1 ปี โครงการ Care the Whale @ รัชดา พร้อมชวนทุกภาคส่วนหาทางออกสู้วิกฤต โลกร้อน
วันพุธที่ 17 กุมภาพันธ์ 2564
"วราวุธ" รมว.ทส. เปิดงานครบ 1 ปี โครงการ Care the Whale @ รัชดา พร้อมชวนทุกภาคส่วนหาทางออกสู้วิกฤต โลกร้อน
"วราวุธ" รมว.ทส. เปิดงานครบ 1 ปี โครงการ Care the Whale @ รัชดา พร้อมชวนทุกภาคส่วนหาทางออกสู้วิกฤต โลกร้อน
วันนี้ (17 กุมภาพันธ์ 2564) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงาน Climate Care Forum #1 “Survive Climate Tipping Point ในโอกาสครบ 1 ปี โครงการ Care the Whale พร้อมทั้งปาฐกถาพิเศษหัวข้อ “Survive Climate Tipping Point”โดยภายในงานมีการเสวนาเรื่อง “ขยะล่องหน : ถอดบทเรียน สู้โลกร้อน” จากวิทยากรผู้ทรงคุณวุฒิ ที่มาร่วมหาทางออก จากการถอดบทเรียนการบริหารจัดการขยะในบริบทภาคส่วนต่างๆ ไปจนถึงการสร้างนวัตกรรมทางออกให้แก่ขยะอาหารและขยะแฟชั่น รวมถึงร่วมอัพเดตปรากฎการณ์ปัญหาโลกร้อนและนโยบายจัดการสิ่งแวดล้อมของโลกและในประเทศไทย ณ หอประชุม ศุกรีย์ แก้วเจริญ ชั้น 3 อาคารบี ตลาดหลักทรัพย์แห่งประเทศไทย กรุงเทพมหานคร และผ่านทาง facebook Live : SET Thailand, SET Social Impact, Care the Whale โดยโอกาสนี้นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหารระดับสูงในสังกัดกระทรวงฯ ร่วมงานในครั้งนี้ด้วย
รมว.ทส. ชวนทุกภาคส่วนหาทางออกร่วมกันในการดึงกราฟอุณหภูมิโลกไม่ให้สูงเกินกว่า 1.5 องศาเซลเซียส ซึ่งจะเป็นการชะลอเวลา "นาฬิกาโลกร้อน" หริอ Climate Clck ที่เหลือเวลาให้พวกเราเพียง 6 ปีกว่าๆ ซึ่งเป้าหมายที่เป็นการทํางานร่วมกันในเวทีโลก โดยประเทศไทยได้เข้าสู่ระยะที่ 2 ในการลดก๊าซเรือนกระจกที่เรียกว่า "Nationally Determined Contribution" หรือ NDC ที่ร้อยละ 20 -​ 25 จากกรณีปกติ ภายในปี 2030 โดยมุ่งเน้น
การลดก๊าซเรือนกระจกในสาขาพลังงาน คมนาคมขนส่ง ภาคอุตสาหกรรม และการใช้ผลิตภัณฑ์ โดยเฉพาะอย่างยิ่งการจัดการของเสีย ตลอดจนขณะนี้กําลังผลักดัน "พระราชบัญญัติกรเปลี่ยนแปลงสภาพภูมิอากาศ "
ให้เป็นอีกกลไกหลักในการยกระดับความเป็นสากลด้านสิ่งแวดล้อม และเอื้อต่อการแก้ไขปัญหาอย่างมีประสิทธิภาพ ทั้งนี้ ปัจจัยสําคัญของการขับเคลื่อนการแก้ไขปัญหา คือ ความร่วมมือกันที่เข้มแข็งจากทุกภาคส่วน
ทั้งภาครัฐ ภาคเอกชน ภาคสังคม และภาคประชาชน
โครงการ Care the Whale ถ.รัชดาภิเษก เป็นโครงการพื้นที่ต้นแบบการเรียนรู้งานบริหารจัดการขยะ ขยายสู่ความร่วมมือนอกย่าน หลังตลาดหลักทรัพย์ฯ ร่วมกับพันธมิตรและเครือข่ายกว่า 30 องค์กร ร่วมลดก๊าซเรือนกระจกในช่วง 1 ปีที่ผ่านมาของโครงการฯ ได้ 4,268,495.04 กิโลกรัมคาร์บอนไดออกไซด์เทียบเท่า (Kg.CO2e) เทียบเท่าการปลูกต้นไม้ใหญ่อายุ 10 ปี จํานวน 474,277 ต้น
รัฐบาลไทย-ข่าวทำเนียบรัฐบาล-กรมการขนส่งทางบก ระบุ!!! ตั้งแต่ 19 กุมภาพันธ์ 2564 เป็นต้นไป ต้องใช้ใบรับรองแพทย์ตามรูปแบบที่แพทยสภากำหนด เป็นหลักฐานประกอบการดำเนินการ ด้านใบอนุญาตขับรถ
วันพุธที่ 17 กุมภาพันธ์ 2564
กรมการขนส่งทางบก ระบุ!!! ตั้งแต่ 19 กุมภาพันธ์ 2564 เป็นต้นไป ต้องใช้ใบรับรองแพทย์ตามรูปแบบที่แพทยสภากําหนด เป็นหลักฐานประกอบการดําเนินการ ด้านใบอนุญาตขับรถ
ตามกฎหมายว่าด้วยรถยนต์ และใบอนุญาตผู้ประจํารถตามกฎหมายว่าด้วยการขนส่งทางบก ครอบคลุมทั้งการขอใหม่ การเปลี่ยนชนิด การต่ออายุ และการเปลี่ยนประเภท
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามกฎกระทรวงการขอและการออกใบอนุญาตขับรถและการต่ออายุใบอนุญาตขับรถ พ.ศ. 2563 ซึ่งจะมีผลใช้บังคับในวันที่ 19 กุมภาพันธ์ 2564 เป็นต้นไป นั้น กําหนดให้การขอรับและต่ออายุใบอนุญาตขับรถ ต้องมีเอกสารใบรับรองแพทย์ประกอบการดําเนินการ ดังนั้น เพื่อให้การดําเนินการตามกฎกระทรวงฉบับดังกล่าวเป็นระเบียบเรียบร้อย กรมการขนส่งทางบกจึงออกระเบียบกรมการขนส่งทางบก ว่าด้วยการดําเนินการเกี่ยวกับใบอนุญาตขับรถและบัตรประจําตัวคนขับรถ ตามกฎหมายว่าด้วยรถยนต์ พ.ศ. 2564 และระเบียบกรมการขนส่งทางบก ว่าด้วยหลักเกณฑ์และวิธีการต่ออายุใบอนุญาตผู้ประจํารถ พ.ศ. 2564 ตั้งแต่วันที่ 19 กุมภาพันธ์ 2564 เป็นต้นไป ผู้ที่ต้องการดําเนินการด้านใบอนุญาตขับรถ ตามกฎหมายว่าด้วยรถยนต์ และใบอนุญาตผู้ประจํารถ ตามกฎหมายว่าด้วยการขนส่งทางบก ทุกชนิดทุกประเภท ต้องมีเอกสารใบรับรองแพทย์ เป็นหลักฐานประกอบการดําเนินการทุกครั้ง ประกอบด้วย การขอใหม่ กรณีไม่เคยได้รับใบอนุญาตขับรถหรือใบอนุญาตผู้ประจํารถมาก่อน การเปลี่ยนชนิด การต่ออายุ และการเปลี่ยนประเภท โดยใบรับรองแพทย์นั้นต้องเป็นไปตามแบบมาตรฐานของแพทยสภา มีสองส่วนคือ ส่วนที่ผู้ขอรับรองสุขภาพตนเองและส่วนของแพทย์ตรวจรับรอง ซึ่งจะต้องแสดงให้เห็นว่าผู้นั้นไม่มีโรคประจําตัวหรือสภาวะของโรคที่ผู้ประกอบวิชาชีพเวชกรรมเห็นว่าอาจเป็นอันตรายขณะขับรถตามที่แพทยสภากําหนด
อธิบดีกรมการขนส่งทางบก กล่าวต่อไปว่า การต่ออายุใบอนุญาตขับรถ ตามกฎหมายว่าด้วยรถยนต์ และใบอนุญาตผู้ประจํารถ ตามกฎหมายว่าด้วยการขนส่งทางบก เดิมจะไม่มีการกําหนดให้ใช้เอกสารใบรับรองแพทย์ แต่ด้วยข้อเท็จจริงสมรรถภาพของร่างกายของผู้ขับรถมีการเปลี่ยนแปลงไปตามวัยที่เพิ่มมากขึ้นและอาจมีโรคประจําตัว หรืออาจมีเหตุให้สมรรถภาพของร่างกายบกพร่องจนไม่สามารถขับรถได้ จึงจําเป็นต้องกําหนดให้ผู้ขับรถเข้ารับการตรวจรับรองจากแพทย์ก่อนเบื้องต้น และจะมีการทดสอบสมรรถภาพทางร่างกายที่จําเป็นต่อการขับรถเมื่อมาติดต่อที่สํานักงานขนส่งทุกแห่ง ประกอบด้วย การทดสอบการมองเห็นสี การทดสอบสายตาทางลึก การทดสอบสายตาทางกว้าง และการทดสอบปฏิกิริยา สําหรับใบรับรองแพทย์ตามแบบที่แพทยสภารับรอง โดยผู้ขอรับใบอนุญาตขับรถหรือใบอนุญาตผู้ประจํารถ สามารถแจ้งวัตถุประสงค์ในการขอรับใบรับรองแพทย์ เพื่อให้แพทย์ออกใบรับรองแพทย์ให้ถูกต้องตรงกับวัตถุประสงค์การนําไปใช้และเป็นไปตามรูปแบบที่กําหนด ส่วนในอนาคตจะมีการกําหนดสภาวะโรคที่ต้องห้ามในการขอรับใบอนุญาตขับรถเพิ่มเติมหรือไม่นั้น กรมการขนส่งทางบกจะประสานความร่วมมือกับแพทยสภาอย่างใกล้ชิดต่อไป
#กองเผยแพร่และประชาสัมพันธ์
สํานักงานปลัดกระทรวงคมนาคม
รัฐบาลไทย-ข่าวทำเนียบรัฐบาล-กระทรวงวัฒนธรรม โดยกรมการศาสนา จัดพิธีเจริญพระพุทธมนต์ ตักบาตร - เวียนเทียน น้อมนำหลักธรรมคำสอนทางศาสนา  ประพฤติปฏิบัติ นำสู่สังคมสงบสุข ถวายเป็นพุทธบูชา เนื่องใน “วันมาฆบูชา”
วันศุกร์ที่ 26 กุมภาพันธ์ 2564
กระทรวงวัฒนธรรม โดยกรมการศาสนา จัดพิธีเจริญพระพุทธมนต์ ตักบาตร - เวียนเทียน น้อมนําหลักธรรมคําสอนทางศาสนา  ประพฤติปฏิบัติ นําสู่สังคมสงบสุข ถวายเป็นพุทธบูชา เนื่องใน “วันมาฆบูชา”
กระทรวงวัฒนธรรม โดยกรมการศาสนา จัดพิธีเจริญพระพุทธมนต์ ตักบาตร - เวียนเทียน น้อมนําหลักธรรมคําสอนทางศาสนา
ประพฤติปฏิบัติ นําสู่สังคมสงบสุข ถวายเป็นพุทธบูชา เนื่องใน “วันมาฆบูชา” ในรูปแบบ New Normal
วันศุกร์ที่ ๒๖ กุมภาพันธ์ ๒๕๖๔เวลา ๐๗.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานพิธีเจริญพระพุทธมนต์ ตักบาตร และเวียนเทียน เนื่องในเทศกาลวันมาฆบูชาพุทธศักราช ๒๕๖๔ ณ วัดสระเกศ เขตป้อมปราบศัตรูพ่าย กรุงเทพมหานครพร้อมด้วยผู้บริหารกระทรวงวัฒนธรรม เจ้าหน้าที่กรมการศาสนา และพุทธศาสนิกชนเข้าร่วม
นายอิทธิพล คุณปลื้ม รัฐมนตรีว่าการกระทรวงวัฒนธรรมกล่าวว่า ในส่วนกลาง กรมการศาสนา กระทรวงวัฒนธรรม ร่วมกับ คณะสงฆ์วัดสระเกศ จัดพิธีเจริญพระพุทธมนต์ ตักบาตร และเวียนเทียนเนื่องในวันมาฆบูชา บริเวณพระบรมบรรพต (ภูเขาทอง) วัดสระเกศ เขตป้อมปราบศัตรูพ่าย กรุงเทพมหานคร โดยมีการถ่ายทอดสดพิธีเจริญพระพุทธมนต์ผ่านFacebookกรมการศาสนาและในส่วนภูมิภาค จัดกิจกรรมฯ ตามบริบทของแต่ละพื้นที่โดยปฏิบัติตามมาตรการและคําแนะนําของศูนย์บริหารสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) อย่างเคร่งครัด โดยจัดกิจกรรมเวียนเทียนออนไลน์ ผ่านทางไลน์ แอพลิเคชั่น (Line Application) วันสําคัญทางพระพุทธศาสนา หรือทางhttps://เวียนเทียนออนไลน์มาฆบูชา2564.comเพื่อให้พุทธศาสนิกชนร่วมบําเพ็ญความดี ร่วมกันทํากิจกรรมทางพระพุทธศาสนา ทําบุญตักบาตร ปฏิบัติธรรม ฟังพระธรรมเทศนา รักษาศีล ลด ละ เลิกอบายมุข ตามหลักคําสอนสําคัญและเป็นหัวใจพระพุทธศาสนา คือ ละเว้นความชั่ว ทําความดี ทําจิตใจให้บริสุทธิ์
วันมาฆบูชาปีนี้ ตรงกับวันที่ ๒๖ กุมภาพันธ์ตรงกับวันเพ็ญเดือนมาฆะเป็นวันสําคัญทางพระพุทธศาสนาที่เกิดเหตุการณ์สําคัญทางพระพุทธศาสนา คือ ๑. เป็นวันเพ็ญเดือนมาฆมาส ๒. เป็นวันที่พระสงฆ์ จํานวน ๑,๒๕๐รูป มาเฝ้าพระพุทธเจ้าพร้อมกันโดย มิได้นัดหมาย ๓. ภิกษุเหล่านั้นล้วนเป็น เอหิภิกขุ คือ ได้รับการอุปสมบทจากพระพุทธเจ้า ๔. ภิกษุเหล่านั้นล้วนเป็นพระอรหันต์ การประจวบพร้อมกันด้วยเหตุการณ์ทั้ง ๔ นี้ จึงเรียกว่า วันจาตุรงคสันนิบาต คือการประชุม ซึ่งประกอบด้วยองค์ ๔ ในวันดังกล่าว พระพุทธเจ้าทรงแสดงโอวาทปาติโมกข์ เป็นการวางหลักธรรมทาง พระพุทธศาสนาไว้ ๓ประการ คือ ไม่ทําความชั่วทั้งปวง ทําแต่ความดี ทําจิตใจให้ผ่องใส
รัฐบาลไทย-ข่าวทำเนียบรัฐบาล-นายกฯติดตามงานพัฒนาแหล่งน้ำ พื้นที่ชลประทานเพิ่มล้านกว่าไร่ ก.เกษตรลุยโครงการเกษตรทฤษฎีใหม่ทั่วประเทศ
วันศุกร์ที่ 26 กุมภาพันธ์ 2564
นายกฯติดตามงานพัฒนาแหล่งน้ํา พื้นที่ชลประทานเพิ่มล้านกว่าไร่ ก.เกษตรลุยโครงการเกษตรทฤษฎีใหม่ทั่วประเทศ
นายกฯติดตามงานพัฒนาแหล่งน้ํา พื้นที่ชลประทานเพิ่มล้านกว่าไร่ ก.เกษตรลุยโครงการเกษตรทฤษฎีใหม่ทั่วประเทศ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรี พล.อ.ประยุทธ์ จันทร์โอชา ได้ติดตามความคืบหน้าการเพิ่มพื้นที่ชลประทาน และมีความห่วงใยอย่างยิ่งต่อภาคการเกษตรที่จะได้รับผลกระทบจากสภาวะอากาศที่แปรปรวนมากขึ้นในแต่ละปี ทั้งภัยแล้งและน้ําท่วม ระบบชลประทานจึงเป็นกลไกสําคัญในการช่วยเหลือเกษตรกรให้สามารถเพาะปลูกในพื้นที่ของตนเองได้อย่างมีประสิทธิภาพ ซึ่งขณะนี้ รัฐบาลได้กําหนดแผนแม่บทการบริหารจัดการน้ํา 20 ปี (พ.ศ. 2561 ถึง 2580) ที่มุ่งส่งเสริมคุณภาพและเพิ่มปริมาณผลผลิตทางการเกษตร ลดความเสียหายของพื้นที่ เกษตรกรจะได้มีรายได้และมีคุณภาพชีวิตที่ดีขึ้น ทั้งนี้ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้รายงานความก้าวหน้าว่า ในปี 2562 มีพื้นที่ชลประทานเพิ่มขึ้นมากกว่าปี 2561 ถึง 1.06 ล้านไร่ กระทรวงฯได้ดําเนินการก่อสร้างแหล่งน้ําทั้งขนาดใหญ่ กลาง และเล็ก สร้างระบบส่งน้ําเพื่อชุมชน/ชนบท และที่สําคัญ ได้สนับสนุนโครงการอันเนื่องมาจากพระราชดําริด้านแหล่งน้ําทั้งหมด 3,522โครงการ ทั่วประเทศ เก็บกักน้ํารวมเกือบ 7พันล้าน ลูกบาศก์เมตร สร้างพื้นที่ชลประทาน 3.4 ล้านไร่ มีครัวเรือนได้รับประโยชน์ 6 แสนครัวเรือน พื้นที่รับประโยชน์ 4.912 ล้านไร่ โครงการฯที่แล้วเสร็จในปี 2563 มี 24 โครงการ เพิ่มการเก็บกักน้ําได้ 1.4 ล้านลูกบาศก์เมตร คิดเป็นพื้นที่ชลประทาน 2,400 ไร่ พื้นที่รับประโยชน์ 5,700 ไร่ และโครงการที่อยู่ระหว่างดําเนินการ คาดจะแล้วเสร็จปี 2564-2567 อีก 69 โครงการ เพื่อการเก็บกักน้ํา 337 ล้านลูกบาศก์เมตร คิดเป็นพื้นที่ชลประทาน 146,000 ไร่ พื้นที่รับประโยชน์ 2แสนกว่าไร่
นางสาวรัชดา กล่าวด้วยว่า ในภาพรวมของภาคการเกษตรแม้ภายใต้สถานการณ์การแพร่ระบาดของโควิด19 รัฐบาลมองเห็นโอกาสเติบโตอีกมาก จึงมีนโยบายให้การสนับสนุนคนรุ่นใหม่ที่สนใจทําการเกษตรในการเข้าถึงแหล่งที่ดินทํากิน การขยายโครงข่ายแหล่งน้ํา และการสนับสนุนนวัตกรรมทางการเกษตรและพัฒนาทักษะทางธุรกิจ เพื่อยกระดับภาคเกษตรกรรมตามหลักคิดเกษตรทฤษฎีใหม่สู่การพัฒนาอย่างยังยืน ซึ่งขณะนี้ กระทรวงเกษตรฯกําลังขับเคลื่อนโครงการเกษตรทฤษฎีใหม่ ผ่านโครงการ 1 ตําบล 1 เกษตรทฤษฎีใหม่ เป้าหมายพัฒนาพื้นที่เกษตรทฤษฎีใหม่ จํานวน 4,009 ตําบล 75 จังหวัด คิดเป็นพื้นที่ 1.9 แสนไร่ โดยเปิดรับสมัครเกษตรกร ถึง 31 มี.ค.นี้ จํานวนทั้งหมด 32,000 คน ทั่วประเทศ มีเกษตรกรเข้าร่วมโครงการแล้ว20,583 คน ผู้เข้าร่วมโครงการจะได้รับการฝึกอบรมความรู้เศรษฐกิจพอเพียงและเกษตรทฤษฎีใหม่ อีกทั้งกรมพัฒนาที่ดิน จะไปขุดบ่อเก็บน้ําให้ ช่วยปรับปรุงดิน และสนับสนุนปัจจัยการผลิตที่เหมาะสมกับพื้นที่ เช่น พืช สัตว์ สัตว์น้ํา เกษตรกรที่สนใจ สมัครที่ สํานักงานเกษตรอําเภอ หรือดูข้อมูลเพิ่มเติมที่ https://ntag.moac.go.th/
-----------------------
รัฐบาลไทย-ข่าวทำเนียบรัฐบาล-พิธีลงนามบันทึกข้อตกลงความร่วมมือ (MOU)
วันศุกร์ที่ 26 กุมภาพันธ์ 2564
พิธีลงนามบันทึกข้อตกลงความร่วมมือ (MOU)
ก.เกษตรฯ ร่วมพิธีลงนามบันทึกข้อตกลงความร่วมมือ (MOU) เรื่อง การส่งเสริม สนับสนุนวิสาหกิจเพื่อสังคมและกลุ่มกิจการเพื่อสังคม ระหว่างภาครัฐและเอกชน 18 ภาคี
นายอําพันธุ์เวฬุตันติรองปลัดกระทรวงเกษตรและสหกรณ์ได้รับมอบหมายจากปลัดกระทรวงเกษตรและสหกรณ์เป็นผู้แทนกระทรวงเกษตรและสหกรณ์เข้าร่วมพิธีลงนามบันทึกข้อตกลงความร่วมมือ(MOU)เรื่องการส่งเสริมสนับสนุนวิสาหกิจเพื่อสังคมโดยมีรองนายกรัฐมนตรี(นายจุรินทร์ลักษณวิศิษฏ์)เป็นประธานซึ่งมีภาครัฐและภาคเอกชน18แห่งได้แก่สํานักงานส่งเสริมวิสาหกิจเพื่อสังคมกระทรวงพาณิชย์กระทรวงมหาดไทยกระทรวงเกษตรและสหกรณ์สํานักงานนวัตกรรมแห่งชาติสํานักงานคณะกรรมการกํากับหลักทรัพย์และตลาดหลักทรัพย์บรรษัทประกันสินเชื่ออุตสาหกรรมขนาดย่อมธนาคารพัฒนาวิสาหกิจขนาดกลางและขนาดย่อมแห่งประเทศไทยธนาคารเพื่อการเกษตรและสหกรณ์การเกษตรธนาคารออมสินบริษัทไปรษณีย์ไทยจํากัดองค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน(องค์การมหาชน)บริษัทปตท.จํากัด(มหาชน)กรมส่งเสริมและพัฒนาคุณภาพชีวิตคนพิการบริษัทกลุ่มเซ็นทรัลจํากัดสภาคนพิการทุกประเภทแห่งประเทศไทยบริษัททรูคอร์ปอเรชั่นจํากัดและบริษัทไทยเบฟเวอเรจจํากัด(มหาชน)เข้าร่วมบันทึกข้อตกลงความร่วมมือ(MOU)ณห้องประชุมวายุภักษ์3ชั้น4โรงแรมเซ็นทราบายเซ็นทาราศูนย์ราชการและคอนเวนชันเซ็นตอร์แจ้งวัฒนะโดยมีเจตจํานงที่จะส่งเสริมความร่วมมือระหว่างกันในการขับเคลื่อนการดําเนินงานให้เกิดความยั่งยืนโดยร่วมกันผลักดันในระดับนโยบายจนถึงระดับปฏิบัติอย่างเป็นรูปธรรมเพื่อให้เกิดการดําเนินงานแบบบูรณาการที่มีประสิทธิภาพทุกฝ่ายต่อไป
รัฐบาลไทย-ข่าวทำเนียบรัฐบาล-‘รมช.ประภัตร’ ดันเกษตรกรเลี้ยงควายไทย สร้างมูลค่าหลักล้าน
วันศุกร์ที่ 26 กุมภาพันธ์ 2564
‘รมช.ประภัตร’ ดันเกษตรกรเลี้ยงควายไทย สร้างมูลค่าหลักล้าน
ดันเกษตรกรเลี้ยงควายไทย สร้างมูลค่าหลักล้าน
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์พร้อมคณะเยี่ยมชมก.เจริญฟาร์มพัฒนาสายพันธุ์ควายไทยของนายกลบัววังโปร่งนายกอบต.นครป่าหมากกลุ่มอนุรักษ์กระบือไทยต.นครป่าหมากอ.บางกระทุ่มจ.พิษณุโลกโดยฟาร์มแห่งนี้มีการส่งเสริมเลี้ยงควายไทยที่มีน้ําหนักมากกว่า1ตันหรือ1,000กิโลกรัมเนื่องจากมีความสวยงามและยังสามารถสร้างรายได้ให้กับเกษตรกรที่เลี้ยงเพราะแต่ละตัวมีมูลค่ากว่าหลักแสนจนถึงหลักล้าน
ทั้งนี้รมช.เกษตรฯต้องการส่งเสริมการอนุรักษ์และพัฒนาควายไทยเพื่อเป็นการกระตุ้นและสร้างแรงจูงใจให้เกษตรกรหันมาเห็นความสําคัญต่อการผลิตควายคุณภาพทั้งการจัดการเลี้ยงดูในระบบที่ได้มาตรฐานการปรับปรุงพันธุ์กระบือและร่วมกันอนุรักษ์ควายไทยมากขึ้นตลอดจนเลี้ยงเป็นอาชีพเสริมเพื่อเป็นการสร้างรายได้และมูลค่าเพิ่มของควายไทยต่อไป
รัฐบาลไทย-ข่าวทำเนียบรัฐบาล-กรมการจัดหางาน เผยสถิติใช้บริการจัดหางาน ปี64
วันศุกร์ที่ 26 กุมภาพันธ์ 2564
กรมการจัดหางาน เผยสถิติใช้บริการจัดหางาน ปี64
พบคนไทยใช้บริการจัดหางานกับหน่วยงานรัฐเพิ่มขึ้นกว่าร้อยละ 50
นายสุชาติ พรชัยวิเศษกุล อธิบดีกรมการจัดหางาน เปิดเผยว่า จากผลการดําเนินงานประจําปีงบประมาณ 2564 ( ตุลาคม 2563 – มกราคม 2564) พบผู้ใช้บริการจัดหางาน ณ สํานักงานฯ และผ่านเว็บไซต์ smartjob ของกรมการจัดหางาน เพิ่มขึ้นเมื่อเปรียบเทียบกับปีที่ผ่านมาในช่วงเวลาเดียวกัน (ปีงบประมาณ 2563 ตุลาคม 2562 – มกราคม 2563) ดังนี้ ผู้ลงทะเบียนสมัครงาน 67,017 คน เพิ่มขึ้นจากช่วงเดียวกันของปีก่อน ร้อยละ 56 นายจ้าง/สถานประกอบการประกาศตําแหน่งงานว่าง 111,451 อัตรา เพิ่มขึ้นจากช่วงเดียวกันของปีก่อน ร้อยละ 26 และผู้สมัครงานได้รับการบรรจุงาน 107,492 คน เพิ่มขึ้นจากช่วงเดียวกันของปีก่อน ร้อยละ 33 โดยในเดือนมกราคม 2564 ที่ผ่านมา มีผู้ลงทะเบียนสมัครงาน 14,156 คน นายจ้าง/สถานประกอบการประกาศตําแหน่งงานว่าง 29,175 อัตรา และผู้สมัครงานได้รับการบรรจุงาน 22,887 คน
นายสุชาติฯ กล่าวต่อไปว่า กรมการจัดหางานมีการประชาสัมพันธ์ช่องทางการให้บริการจัดหางานของกรมฯ อย่างต่อเนื่องมาโดยตลอด เพื่อให้ประชาชนที่ประสงค์จะหางานทํา ผู้ต้องการเปลี่ยนงาน นายจ้าง/สถานประกอบการที่ประสงค์รับคนเข้าทํางาน ทราบข้อมูลข่าวสารและสามารถเข้าถึงบริการของกรมการจัดหางาน โดยไม่ต้องเสียค่าใช้จ่ายแต่อย่างใด และมีช่องทางการให้บริการหลากหลาย ทั้งผ่านทางระบบออนไลน์ที่เว็บไซต์ smartjob.doe.go.th หรือ ไทยมีงานทํา.com ที่เน้นความสะดวกรวดเร็ว ลดระยะเวลา และค่าใช้จ่ายในการเดินทาง การให้บริการ ณ สํานักงานจัดหางานจังหวัดทั่วประเทศ และสํานักงานจัดหางานกรุงเทพมหานครพื้นที่ 1-10 ที่มีเจ้าหน้าที่พร้อมให้บริการจัดหางานและให้คําปรึกษาด้านการประกอบอาชีพ ซึ่งจากข้อมูลเปรียบเทียบการให้บริการในปีที่ผ่านมา พบว่าประชาชนมีการใช้บริการจัดหางานผ่านระบบออนไลน์กับกรมการจัดหางานเพิ่มมากขึ้น
“กรมการจัดหางานมีภารกิจในการส่งเสริมการมีงานทํา เพื่อให้ประชาชนมีอาชีพ มีรายได้ที่เหมาะสม มีคุณภาพชีวิตที่ดี โดยเฉพาะในช่วงสถานการณ์การแพร่ระบาดของโรคโควิด-19 ที่นายสุชาติ ชมกลิ่น รัฐมนตรีว่าการกระทรวงแรงงาน เล็งเห็นผลกระทบต่อประเทศในหลายด้าน รวมทั้งปัญหาการจ้างงานในประเทศ ได้เน้นย้ํา กําชับเจ้าหน้าที่ผู้ปฏิบัติงานทั้งส่วนภูมิภาคและส่วนกลาง ถึงความสําคัญของการให้บริการประชาชนอย่างมีประสิทธิภาพ” อธิบดีกรมการจัดหางาน กล่าว
ทั้งนี้ ผู้ที่ต้องการหางานทํา นายจ้าง/สถานประกอบการที่มีความประสงค์จะรับคนเข้าทํางาน สามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือ สายด่วนกระทรวงแรงงาน โทร.1506 กด 2 กรมการจัดหางาน และสายด่วน 1694 กรมการจัดหางาน
รัฐบาลไทย-ข่าวทำเนียบรัฐบาล-ทปษ. อลงกรณ์ ลงพื้นที่ จ. นครศรีธรรมราช ชูตลาดนำการผลิต
วันศุกร์ที่ 26 กุมภาพันธ์ 2564
ทปษ. อลงกรณ์ ลงพื้นที่ จ. นครศรีธรรมราช ชูตลาดนําการผลิต
ทปษ. อลงกรณ์ ลงพื้นที่ จ. นครศรีธรรมราช ชูตลาดนําการผลิต พัฒนามาตรฐานเตรียมความพร้อมสู่เมือง Rubber Valley
วันนี้ (25 ธันวาคม 2564) นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เข้าดูงานตลาดกลางยางพาราจังหวัดนครศรีธรรมราช มอบนโยบายการขับเคลื่อนยางพาราสู่การเป็น Rubber Valley เน้นตลาดนําการผลิต พัฒนามาตรฐาน พร้อมเข้าชมสหกรณ์นิคมทุ่งสง จํากัด โรงงาน GMP รายแรกของนครศรีธรรมราช
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ กล่าวว่า การบริหารจัดการยางพารา สินค้าเกษตรที่สําคัญของประเทศไทย มีเกษตรกรผู้ปลูกยางจํานวน 1.83 ล้านราย ครอบคลุมพื้นที่ 18.286 ล้านไร่ ภาครัฐมีความร่วมมือกันระหว่างกระทรวงเกษตรและสหกรณ์ และกระทรวงพาณิชย์ ออกนโยบายตลาดนําการผลิต ซึ่งตลาดเป็นส่วนสําคัญที่จะเชื่อมโยงระหว่างผู้ซื้อและผู้ขาย ประกอบไปด้วย ตลาดกลางยางพาราของ กยท. 7 แห่ง ตลาดซื้อขายออนไลน์ ตลาดยางพาราท้องถิ่น เป็นต้น สําหรับตลาดกลางยางพาราจังหวัดนครศรีธรรมราช มีปริมาณยางเข้าสู่ตลาดประมาณ 17,000 ตันต่อปี คิดเป็นมูลค่าการซื้อ-ขายประมาณ 1,000 ล้านบาท ระบบการให้บริการตลาด มี 2 รูปแบบ คือ ตลาดข้อตกลงส่งมอบจริง และตลาดข้อตกลงส่งมอบจริงแบบจับคู่คําสั่งซื้อขายผ่านระบบอิเล็กทรอนิกส์ประเทศไทย การพัฒนาระบบให้ทันสมัยและตอบโจทย์ให้กับผู้มาใช้บริการเป็นเรื่องที่ต้องทําอย่างต่อเนื่อง รวมถึง การรับรองมาตรฐานผลิตภัณฑ์ ต้องสามารถการตรวจสอบย้อนกลับได้ ผ่านระบบ ISO ทําให้ผู้ซื้อเกิดความเชื่อมั่น พร้อมกับการพัฒนาเกษตรกรให้ผลิตผลผลิตที่มีคุณภาพออกสู่ตลาด
นายอลงกรณ์ กล่าวเพิ่มเติมว่า จังหวัดนครศรีธรรมราช เป็นเมืองยางพาราหลักของประเทศไทย เนื่องจากพื้นที่ที่เหมาะสมกับการปลูกยางพารา ทําให้ผลผลิตที่ออกสู่ตลาดในปริมาณที่มากและได้คุณภาพที่ดี ซึ่งจากข้อมูลพบว่ามีเกษตรกรปลูกยางจํานวน 187,228 ราย พื้นที่ 1,864,230 ไร่ ผลผลิตเฉลี่ยต่อไร่อยู่ที่ 262 กก./ไร่/ปี นอกจากนี้ยังมีความพร้อมในหลายๆ ด้าน ไม่ว่าจะเป็นสถาบันการศึกษาที่สนับสนุนการพัฒนาบุคลากรด้านเทคโนโลยี นวัตกรรมการผลิต ระบบขนส่งสินค้า การตั้งโรงงานผลิตและแปรรูปผลิตภัณฑ์ยางพารา ก้าวสู่อุตสาหกรรมยางพารา ซึ่งเป็นที่มาของการศึกษาความเป็นไปได้ในการพัฒนาพื้นที่เพื่อนําไปสู่การเป็น Rubber Valley ศูนย์กลางยางพาราของประเทศไทย
ในช่วงสาย ที่ปรึกษารัฐมนตรีว่าการกระทรวงเกษตรและสหกรณ์เดินทางเข้าเยี่ยมชมการดําเนินงานของ สหกรณ์นิคมทุ่งสง จํากัด ซึ่งได้ดําเนินธุรกิจแปรรูปยางโรงรมยางจํานวน 2 โรง และ โรงงานผลิตยางแผ่นรมควันอัดก้อน 1 โรง โดยสามารถรองรับปริมาณน้ํายางจากสมาชิกได้ประมาณ 13,000 กก./วัน ซึ่งโรงงานของสหกรณ์นิคมทุ่งสง จํากัด ได้ผ่านการรับรองมาตรฐานการผลิตยางแผ่นรมควัน : GMP เป็นโรงแรกของจังหวัดนครศรีธรรมราช และในส่วนของโรงงานผลิตยางแผ่นรมควันอัดก้อนได้ผ่านการรับรอง ISO 9001: 2015 ซึ่งขณะนี้โรงงานยางอัดก้อนสหกรณ์นิคมทุ่งสง ได้ผลิตยางอัดก้อนและรับจ้างอัดก้อนให้กับ กยท.และบริษัทต่างๆ สามารถส่งออกยางทั้งภายในประเทศและต่างประเทศ รวมมูลมูลค่ากว่า 80 ล้านบาท
รัฐบาลไทย-ข่าวทำเนียบรัฐบาล-รมช. มนัญญา ร่วมงานวันสหกรณ์แห่งชาติ ปี 2564
วันศุกร์ที่ 26 กุมภาพันธ์ 2564
รมช. มนัญญา ร่วมงานวันสหกรณ์แห่งชาติ ปี 2564
รมช. มนัญญา ร่วมงานวันสหกรณ์แห่งชาติ ปี 2564 ขับเคลื่อนพัฒนาเศรษฐกิจฐานราก ก้าวสู่การเป็น Smart Coop สร้างความเข้มแข็งให้สมาชิกและชุมชน
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังร่วมงานวันสหกรณ์แห่งชาติ และได้ทําการอ่านสารนายกรัฐมนตรี (พลเอกประยุทธ์ จันทร์โอชา) ว่านับเป็นระยะเวลากว่า 105 ปี ที่ระบบสหกรณ์มีส่วนร่วมในการขับเคลื่อนและพัฒนาเศรษฐกิจระดับฐานราก ทั้งในภาคการเกษตร การผลิต การบริการ อีกทั้งมีส่วนสําคัญในการยกระดับรายได้ คุณภาพชีวิต และความสุขของสมาชิกและคนในชุมชน โดยมีนายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายพิเชษฐ์ วิริยะพาหะ อธิบดีกรมวิชาการเกษตร นายโอภาส ทองยงค์ อธิบดีกรมตรวจบัญชีสหกรณ์ พร้อมด้วยผู้บริหารกระทรวงเกษตรและสหกรณ์ ข้าราชการและเจ้าหน้าที่กรมส่งเสริมสหกรณ์ ร่วมพิธีสงฆ์และวางพานพุ่มถวายสักการะพระราชวรวงศ์เธอกรมหมื่นพิทยาลงกรณ์ พระบิดาแห่งสหกรณ์ไทย เนื่องในงานวันสหกรณ์แห่งชาติ ปี 2564 ณ กรมส่งเสริมสหกรณ์ เทเวศร์
รมช.มนัญญา กล่าวเพิ่มเติมว่า รัฐบาลได้ให้ความสําคัญกับระบบสหกรณ์ ในฐานะที่เป็นกลไกพัฒนาเศรษฐกิจและสังคมของประเทศ มีส่วนสําคัญในการรักษาเสถียรภาพของเศรษฐกิจฐานราก เพื่อสร้างคุณภาพชีวิตที่ดีให้แก่สมาชิกสหกรณ์และคนในชุมชน โดยเน้นการมีส่วนร่วมของคนในท้องถิ่น สหกรณ์ทําหน้าที่ประสานความร่วมมือกับทุกภาคส่วน เพื่อยกระดับการผลิต การค้า และการบริการ ซึ่งจะนําไปสู่การสร้างงานสร้างอาชีพให้คนในท้องถิ่น และน้อมนําหลักปรัชญาของเศรษฐกิจพอเพียงมาเป็นแนวทางในการดําเนินงานเพื่อสร้างภูมิคุ้มกันให้แก่ชุมชน สังคม และประเทศชาติ และเชื่อมั่นว่าสหกรณ์จะสร้างความเข้มแข็งในการดําเนินธุรกิจ สามารถบริหารงานให้สอดคล้องกับความเปลี่ยนแปลงต่างๆ ได้ โดยส่งเสริมให้มีการถ่ายทอดแลกเปลี่ยนองค์ความรู้และภูมิปัญญา อันเป็นอัตลักษณ์เฉพาะของชุมชนและท้องถิ่น รวมทั้งสร้างและส่งเสริมผู้นํารุ่นใหม่ ก้าวสู่การเป็น Smart Coop ซึ่งจะทําให้สมาชิกสหกรณ์มีความมั่นคงในอาชีพ สหกรณ์เป็นองค์กรที่มีประสิทธิภาพพึ่งพาตนเองได้ และชุมชนมีความเข้มแข็งอย่างยั่งยืน
“ทิศทางการขับเคลื่อนระบบสหกรณ์สิ่งสําคัญคือผลประโยชน์สามารถกลับคืนสู่สมาชิก โดยได้ทําความเข้าใจกับสหกรณ์ทุกประเภท ในเรื่องของการออกกฎระเบียบใหม่ เพื่อให้การดําเนินงานของสหกรณ์มีความเข้มแข็ง มีประสิทธิภาพมากยิ่งขึ้น โดยรัฐบาลได้สนับสนุนงบประมาณในการจัดหาโรงสี โรงอบ เพื่อให้เกิดการชะลอข้าวแก่เกษตรกร เกษตรกรสามารถขายข้าวเอง ทําให้ไม่ให้ถูกเอารัดเอาเปรียบ นอกจากนี้ ที่ผ่านมากระทรวงเกษตรและสหกรณ์ได้ดําเนินนโยบายสําคัญ ได้แก่ โครงการนําลูกหลานเกษตรกรกลับบ้าน โครงการซูเปอร์มาร์เก็ตสหกรณ์ ซึ่งได้ดําเนินการมาอย่างต่อเนื่อง และมุ่งหวังให้ระบบสหกรณ์จะช่วยสนับสนุน กระจายสินค้าเกษตรให้สามารถขยายตลาดทั้งในและต่างประเทศ อีกทั้งยังมีแนวคิดสหกรณ์กัญชา โดยเป็นตลาดกลางของกัญญา จะทําให้สามารถควบคุมการผลิตได้โดยไม่ต้องนําเข้าจากต่างประเทศ” รมช.มนัญญา กล่าว
รัฐบาลไทย-ข่าวทำเนียบรัฐบาล-กระทรวงวัฒนธรรมส่งความสุขก้าวสู่ปีฉลูทอง เฉลิมฉลองอวยพรตรุษจีน สานสัมพันธ์ ๒ วัฒนธรรมไทย - จีน
วันพุธที่ 10 กุมภาพันธ์ 2564
กระทรวงวัฒนธรรมส่งความสุขก้าวสู่ปีฉลูทอง เฉลิมฉลองอวยพรตรุษจีน สานสัมพันธ์ ๒ วัฒนธรรมไทย - จีน
กระทรวงวัฒนธรรมส่งความสุขก้าวสู่ปีฉลูทอง เฉลิมฉลองอวยพรตรุษจีน สานสัมพันธ์ ๒ วัฒนธรรมไทย - จีน
“เนื่องในโอกาสวันตรุษจีน ๒๕๖๔ ปีฉลูทอง กระทรวงวัฒนธรรมขออวยพรให้พี่น้องชาวจีน และชาวไทยเชื้อสายจีนมีพลานามัยที่แข็งแรงสมบูรณ์ พรั่งพร้อมด้วยทรัพย์สิน เงินทอง คิดสิ่งใดขอให้สมความปรารถนาทุกประการ” 金牛年春节来临之际,我代表泰王国文化部向中国人和泰国华人祝福,祝大家身体健康,恭喜发
รัฐบาลไทย-ข่าวทำเนียบรัฐบาล-เร่งขับเคลื่อนการดำเนินโครงการยกระดับแปลงใหญ่
วันพุธที่ 10 กุมภาพันธ์ 2564
เร่งขับเคลื่อนการดําเนินโครงการยกระดับแปลงใหญ่
กระทรวงเกษตรฯ เร่งขับเคลื่อนการดําเนินโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาด
นายอําพันธ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมหารือการดําเนินโครงการยกระดับแปลงใหญ่ด้วยเกษตรสมัยใหม่และเชื่อมโยงการตลาด ณ ห้องประชุมกระทรวงเกษตรและสหกรณ์ โดยมีผู้เข้าร่วมประชุมประกอบด้วยผู้แทนหน่วยงาน 6 หน่วยงาน ได้แก่ กรมส่งเสริมการเกษตร กรมปศุสัตว์ กรมประมง กรมการข้าว กรมหม่อนไหม และการยางแห่งประเทศไทย ซึ่งขณะนี้มีแปลงใหญ่ที่มีความพร้อมและแจ้งความประสงค์เข้าร่วมโครงการผ่านระบบ CO-Farm แล้ว จํานวน 1,538 แปลง และจดทะเบียนวิสาหกิจชุมชนฯ แล้ว จํานวน 376 แปลง โดยที่ประชุมได้สั่งการให้หน่วยงานเร่งดําเนินการในส่วนต่าง ๆ ได้แก่ 1) ให้หน่วยงานตรวจสอบความซ้ําซ้อนกิจกรรมของกลุ่มแปลงใหญ่ที่เข้าร่วมโครงการ และรายงานให้ฝ่ายเลขาฯ (กรมส่งเสริมการเกษตร) ทราบภายในวันพุธที่ 17 กุมภาพันธ์ 2564 2) มอบหมายกรมส่งเสริมการเกษตรจัดทําสื่อประชาสัมพันธ์สร้างการรับรู้เรื่องที่เกี่ยวข้องกับโครงการในประเด็นคําถามที่พบบ่อย เพื่อให้ทุกกรมและหน่วยงานที่เกี่ยวข้องได้นําไปทําความเข้าใจกับผู้ปฏิบัติงานในระดับพื้นที่อย่างถูกต้องในทิศทางเดียวกัน และ 3) มอบหมายกรมส่งเสริมการเกษตรสนับสนุนทีมงานในระดับจังหวัด/อําเภอ พร้อมทั้งสนับสนุนการสร้างการรับรู้ร่วมกับหน่วยงานที่เกี่ยวข้อง
ทั้งนี้ กรมส่งเสริมการเกษตรได้กําหนดจัดประชุมชี้แจงการดําเนินโครงการฯ ผ่าน VDO Conference ให้กับหน่วยงานที่เกี่ยวข้องในระดับภูมิภาค ในวันที่ 23 กุมภาพันธ์ 2564 ที่จะถึงนี้ โดยได้ให้ทุกหน่วยงานที่เกี่ยวข้องในระดับภูมิภาคเข้ารับฟังการประชุมดังกล่าวอย่างพร้อมเพียงเพื่อการรับรู้ในทิศทางเดียวกัน
รัฐบาลไทย-ข่าวทำเนียบรัฐบาล-ทส. ร่วมประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 1/2564”
วันพุธที่ 10 กุมภาพันธ์ 2564
ทส. ร่วมประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 1/2564”
ทส. ร่วมประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 1/2564”
“ทส. ร่วมประชุมคณะกรรมการอนุรักษ์และใช้ประโยชน์ความหลากหลายทางชีวภาพแห่งชาติ ครั้งที่ 1/2564”
รัฐบาลไทย-ข่าวทำเนียบรัฐบาล-ดีอีเอส หารือเวที TOP EXECUTIVES ครั้งที่ 2/2564 เตรียมข้อมูล เพื่อรองรับการอภิปรายไม่ไว้วางใจ
วันพุธที่ 10 กุมภาพันธ์ 2564
ดีอีเอส หารือเวที TOP EXECUTIVES ครั้งที่ 2/2564 เตรียมข้อมูล เพื่อรองรับการอภิปรายไม่ไว้วางใจ
ดีอีเอส หารือเวที TOP EXECUTIVES ครั้งที่ 2/2564 เตรียมข้อมูล เพื่อรองรับการอภิปรายไม่ไว้วางใจ
เมื่อวันที่10กุมภาพันธ์ 2564 นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมTOP EXECUTIVESครั้งที่2/2564โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมพร้อมด้วยผู้บริหารจากหน่วยงานในสังกัดกระทรวงดิจิทัลฯร่วมหารือการเตรียมความพร้อมประเด็นที่เกี่ยวข้องบทบาทภารกิจของกระทรวงดิจิทัลฯตามนโยบายของพล.อ.ประยุทธ์จันทรโอชานายกรัฐมนตรีและรัฐมนตรีว่าการกระทรวงกลาโหมที่มอบหมายให้กระทรวงต่างๆเตรียมข้อมูลให้พร้อมเพื่อรองรับการอภิปรายไม่ไว้วางใจที่จะมีขึ้นในช่วงสัปดาห์หน้าระหว่างวันที่16–19กุมภาพันธ์2564 ณห้องประชุมMDES 1ชั้น9กระทรวงดิจิทัลเพื่อเศรษฐกิจและสังคม
***********
รัฐบาลไทย-ข่าวทำเนียบรัฐบาล-ขยายเวลายื่นขอทำบัตรประชาชนใหม่
วันพุธที่ 10 กุมภาพันธ์ 2564
ขยายเวลายื่นขอทําบัตรประชาชนใหม่
วันพุธที่ 10 กุมภาพันธ์ 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
จากสถานการณ์การแพร่ระบาดของโรคโควิด-19 ที่ประชาชนควรรักษาระยะห่าง หลีกเลี่ยงการไปในที่ชุมนุมชน ที่มีการรวมตัว หรือที่แออัดหนาแน่น และอยู่บ้านเพื่อลดความเสี่ยงในการติดและแพร่กระจายเชื้อ รัฐบาลโดยกระทรวงมหาดไทยได้ขยายกําหนดเวลาสําหรับการขอทําบัตรประชาชนครั้งแรก การขอทําบัตรประชาชนใหม่ในกรณีที่บัตรเก่าหมดอายุ และการขอเปลี่ยนบัตรประชาชน สําหรับกรุงเทพมหานครและทุกจังหวัดทั่วประเทศ จากเดิมที่กําหนดว่าจะต้องดําเนินการภายใน 60 วัน นับแต่วันที่ต้องมีบัตร มีบัตรใหม่ หรือเปลี่ยนบัตร เป็นภายในวันที่ 30 เม.ย.2564 เพื่อเพิ่มความปลอดภัยให้กับประชาชน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี